解像度

解像度喺電腦圖像上係指一幅圖嘅精細度。如果淨係講一張圖，一般指有幾多粒像素，通常寫做闊×高，例如 1024 × 768 即係闊1024像素、高768像素。

喺印刷同平面設計，解像度亦可以指印刷出來嘅實際點陣密度，例如每吋有幾多點。正式來講因為一個像素除非係專色印刷，通常要用多個網點先印到，所以 DPI 同 PPI 唔係同一樣嘢，但係一般來講，如果話啲圖要 300 DPI，其實係指 300 PPI。

解像度本來係指某件架生可以解析圖像嘅能力，所以本來唔可以話一幅圖本身有幾高解像度，而只能夠話例如某一個電腦熒光幕嘅解像度係 1024 × 768，或者某部印刷機嘅解像度係 2400 dpi。而今我哋講某張圖有幾高解像度其實係假定咗佢唔係原圖，而係用某種方法由原圖縮細之後嘅衍生物。

電腦圖像